Metylakrylylkoenzým A

Metylakrylylkoenzým A alebo metylakrylyl-CoA je metabolit vznikajúci pri rozklade valínu.

 Metabolizmus 
Metylakrylyl-CoA vzniká z izobutyryl-CoA pôsonbením acyl-CoA dehydrogenázy. Počas reakcie sa redukuje FAD:

 izobutyryl-CoA + FAD → metylakrylyl-CoA + FADH2

Následne sa metylakrylyl-CoA premieňa na β-hydroxyizobutyryl-CoA. Túto reakciu katalyzuje enoyl-CoA-hydratáza:

 metylakrylyl-CoA + H2O → β-hydroxyizobutytyl-CoA 

 Toxicita 
Metylakrylyl-CoA je potenciálne toxický, a to ako cytogén (poškodzuje genetický materiál), mutagén (spôsobuje mutácie) a klastogén (poškodzuje chromozómy). Preto sa pôsobením enzýmov rýchlo premieňa na β-hydroxyizobutyryl-CoA, ktorý sa deacyluje na netoxický β-hydroxyizobutyrát.

 Referencie 

Kategória:Tioestery koenzýmu A